ПРОТОКОЛ № 26/ 05.11.2023г

Днес, **05.11.2023 г. в 17:45 часа**, в сградата на Община Оряхово, се проведе заседание на Общинска избирателна комисия в община Оряхово (ОИК),назначена с Решение № 2084-МИ/ 28.08.2023 год. на Централната избирателна комисия за произвеждане на избори за общински съветници и кметове на 29 октомври 2023г. и промяна в състава на ОИК – Оряхово с Решения № 2292-МИ/08.09.2023г. и 2284-МИ/15.09.2023г. на ЦИК, а именно:

ПРЕДСЕДАТЕЛ: Милена Благоева Младенова

ЗАМ.-ПРЕДСЕДАТЕЛ: Галя Георгиева Петкова

ЗАМ.-ПРЕДСЕДАТЕЛ: Ивалина Милкова Кирилова

СЕКРЕТАР: Камелия Евгениева Павлова

ЧЛЕНОВЕ: Мартин Дамянов Войков

 Асен Великов Бенов

 Виолета Цветанова Станкулова,

 Бойко Цветанов Станчоев

 Красимира Ангелова Константинова

 Мария Николаева Цветанова

 Весела Димитрова Борисова

Председателят на заседанието на ОИК –Оряхово, Милена Младенова, констатира, че няма отсъстващи и е налице кворум, поради което обяви заседанието за открито и предостави на присъстващи постъпила жалба от Асен Щерев Бошнаков, преупълномощен представител на ПП ГЕРБ, ОТНОСНО: жалба за нарушения на Изборния кодекс. Общинска избирателна комисия- Оряхово, разгледа жалбата и прие Решение № 139, за следното: В Общинска избирателна комисия – Оряхово, е постъпила жалба, заведена във входящия регистър под вх. №142/05.11.2023г. в 17:37ч. (заведена в регистъра на жалбите под №2/05.11.2023г.). Жалбата е депозирана от Асен Щерев Бошнаков от гр. Оряхово, общ. Оряхово, обл. Враца, в качеството на преупълномощен представител на ПП ГЕРБ. Със сигнала жалбоподателят уведомява за извършени нарушения по време на изборния процес, като не се предявяват конкретни искания към Общинска избирателна комисия – Оряхово. Волята на жалбоподателя е жалбата да бъде изпратена на Централна избирателна комисия /ЦИК/, по компетентност. От изложеното в жалбата е видно, че сутринта на 05.11.2023г., по време на произвеждането на избори за Кмет на Кметство с. Остров и с. Лесковец, втори тур, Захарин Стоянов Маринов - кандидат за кмет на Кметство с.Остров, се е легитимирал за обслужващ техник на „Сиела Норма“ и е поставил пломба на специализираното устройство за електронно машинно гласуване /СУЕМГ/ в: СИК 063100015, находяща се на адрес: с. Лесковец, училище, ул. „Г.Димитров“ № 19 ; в СИК 063100012, находяща се на адрес: с. Остров, училище „Отец Паисии“ – ул. „Ген. Вл.Заимов“1 и в СИК 063100011, находяща се на адрес: с. Остров, ОУ“Христо Ботев, ул. Г.Димитров“16.

Във връзка с изложеното в жалбата, свеждаме до знанието на ЦИК, че на 05.11.2023г. сутринта в 09.35ч., ОИК-Оряхово беше уведомена по телефона от Общинска администрация за случая и от своя страна ОИК незабавно сигнализира служители на „Сиела Норма“ и своевременно бяха предприети необходимите действия, за нормално протичане на изборния ден. Първоначално назначения техник, който същевременно е и кандидат за Кмет на с. Остров, беше заменен с друг специалист, по съответния ред. Изборния процес в цитираните СИК-ове не е спирал.

ОИК - Оряхово е извън правомощията си, за произнасяне относно наличието на нарушение на ИК, поради което и на основание чл. 87, ал. 1, т. 22 от Изборния кодекс и **РЕШИ:**

Оставя без разглеждане  жалба вх. №142/05.11.2023г. в 17:37ч. (заведена в регистъра на жалбите под №2/05.11.2023г.) и изпраща същата на ЦИК, по компетентност.

Препис от решението да се обяви на информационното табло на Общинска избирателна комисия – Оряхово и да се публикува на интернет страницата на комисията.

Решението може да се оспори в тридневен срок от обявяването му пред ЦИК по реда на чл.88 ИК.

**Резултати от поименно гласуване на членовете на ОИК –Оряхово:**

|  |  |  |
| --- | --- | --- |
| **Член на ОИК** | **ЗА** | **ПРОТИВ** |
| МИЛЕНА БЛАГОЕВА МЛАДЕНОВА | ЗА |  |
| ГАЛЯ ГЕОРГИЕВА ПЕТКОВА | ЗА |  |
| ИВАЛИНА МИЛКОВА КИРИЛОВА | ЗА  |  |
| КАМЕЛИЯ ЕВГЕНИЕВА ПАВЛОВА | ЗА |  |
| МАРТИН ДАМЯНОВ ВОЙКОВ | ЗА |  |
| АСЕН ВЕЛИКОВ БЕНОВ | ЗА |  |
| ВИОЛЕТА ЦВЕТАНОВА СТАНКУЛОВА | ЗА |  |
| БОЙКО ЦВЕТАНОВ СТАНЧОЕВ | ЗА |  |
| КРАСИМИРА АНГЕЛОВА КОНСТАНТИНОВА | ЗА  |  |
| МАРИЯ НИКОЛАЕВА ЦВЕТАНОВА  | ЗА  |  |
| ВЕСЕЛА ДИМИТРОВА БОРИСОВА | ЗА  |  |

**Гласували „За”– 11 души; „Против”– няма**

**Предвид формираното мнозинство, решението се счита прието.**

**По точка 2 от дневния ред: няма постъпили предложения.**

Поради изчерпване на дневния ред, председателят на ОИК – Оряхово обяви закриването на заседанието в 18:20 часа.

 ПРЕДСЕДАТЕЛ: .............

 Милена БлагоеваМладенова

 СЕКРЕТАР: ......................

 Камелия Евгениева Павлова